AQShda supermarketda xaridorlarni quchoqlab, ularga koronavirus yuqtirganligini aytib, qochib ketgan shaxs qidirilmoqda

Amerikaning Massachusets shtatidagi Springfild shahrida supermarketda bir kimsa xaridorlarni quchoqlab, ularga koronavirus infeksiyasini yuqtirganligini aytgan. Hozirda polisiya shahar bo`ylab bu fuqaroni qidirmoqda. Bu haqda New York Post`ga tayanib, ntv.ru yozmoqda.
Mazkur shaxs qora futbolka va niqobda bo`lgan. U shahardagi Walmart nomli supermarketda aylanib yurib, xaridorlarni birma-bir quchoqlab chiqqan. So`ng “Men Covid-19 ga chalinganman. Mana sizni quchoqladim va sizga ham yuqtirdim. Endi sizda ham COVID-19 bor", — degan va ​​qochib ketgan.
Hozirgi vaqtda polisiyachilik bu amerikalikni qidirishga tushgan. U odamlarga tajovuz qilishda, tahqirlashda va tahdid qilishda ayblanmoqda. Gumonlanuvchi chindan ham kasallikka chalinganmi yoki bu shunchaki hazilmi, hozircha noma`lum. Mahalliy polisiya vakili Rayan Uolsh bu odamning xatti-harakati jinoyat ekanligini aytdi va buni do`kon minalashtirilganligi to`g`risida yolg`on xabar berish bilan taqqosladi, deyiladi xabarda.